Mɛni Baawo Mi Hewalɛ Ni Magbɔle Mikpɔiaŋ? | Oblahii Kɛ Oblayei Biɔ Akɛ\nKANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Bashkir Belize Kriol Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Ecuador Mumuii Awiemɔ Efik Estonia Ewe Faroese Fiji Finland Fon French Ga Georgia Germany Gun Hausa Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Isoko Italia Japan Kabuverdianu Kachin Kamba Kannada Kikaonde Kikuyu Kiluba Kinyarwanda Kirghiz Korea Kwanyama Latvia Lingala Lithuania Luo Macedonia Malagasy Malay Malayalam Mam Maya Mexico Mumuii Awiemɔ Mongolia Myanmar Ndebele (Zimbabwe) Nepali Niue Norway Nzema Okpe Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (South Africa) Setswana Seychelles Creole Shona Sinhala Slovak Slovenia Solomon Islands Pidgin Spania Sunda Swahili Sweden Tagalog Tamil Tarascan Tatar Telugu Tetun Dili Thailand Tigrinya Tojolabal Turkey Twi Tzotzil Uighur (Cyrillic) Ukrain Urdu Urhobo Uzbek Uzbek (Roman) Valencian Vietnam Waray-Waray Welsh Yoruba\nMɛni hãaa manyɛ magbɔle mikpɔiaŋ?\nTe mafee tɛŋŋ magbɔle mikpɔiaŋ bɔ ni sa?\nYɛ maji komɛi anɔ lɛ, oblahii kɛ oblayei kɛ be fioo pɛ feɔ nibii ni baahã amɛgbɔle amɛkpɔiaŋ, ni no hewɔ lɛ, hela fɔɔ amɛ mɔmɔ. No hewɔ lɛ, nilee yɛ mli akɛ Biblia lɛ wie akɛ “kpɔiaŋgbɔlemɔ he yɛ sɛɛnamɔ.” (1 Timoteo 4:8, shn.) Susumɔ yiŋtoi ni nyiɛ sɛɛ nɛɛ ahe okwɛ:\nKpɔiaŋgbɔlemɔ baanyɛ ahã omii ashɛ ohe. Kpɔiaŋgbɔlemɔ hãa nɔ ko ŋaa ewoɔ jwɛŋmɔ lɛ mli ni no hãa ohe jɔɔ bo ni omii shɛɔ ohe. Mɛi komɛi tsɛɔ kpɔiaŋgbɔlemɔ akɛ tsofa ni hãaa mɔ ahao.\n“Kɛ́ miyajo foi leebi lɛ, minyɛɔ mitsuɔ nii waa yɛ gbi lɛ mli ni mináa miishɛɛ hu. Foijee hãa mimii shɛɔ mihe waa.”​—Regina.\nKpɔiaŋgbɔlemɔ baanyɛ ahã oná gbɔmɔtsoŋ hewalɛ kpakpa. Kɛ́ ogbɔle okpɔiaŋ bɔ ni sa lɛ, obaaná hewalɛ kɛ hekɛnɔfɔɔ ni sa yɛ omli.\n“Eŋɔɔ minaa waa akɛ bianɛ lɛ minyɛɔ mifeɔ kpɔiaŋgbɔlemɔ ko ni atsɛɔ lɛ chin-up lɛ shii nyɔŋma, shi afi ni ho lɛ, minyɛɛɛ mafee shi kome po! Nɔ ni fe fɛɛ lɛ, eŋɔɔ minaa akɛ miikwɛ migbɔmɔtso lɛ jogbaŋŋ.”​—Olivia.\nKpɔiaŋgbɔlemɔ baanyɛ ahã owala sɛɛ atsɛ. Kpɔiaŋgbɔlemɔ baanyɛ ahã otsui kɛ ofãji atsu nii jogbaŋŋ. Ebaanyɛ ewa bo hu koni okaná tsui hela​—tsui hela gbeɔ hii kɛ yei fɛɛ.\n“Kɛ́ wɔto be ni wɔkɛgbɔleɔ wɔkpɔiaŋ daa lɛ, wɔ-Bɔlɔ lɛ naa akɛ wɔhiɛ sɔɔ gbɔmɔtso ni ehã wɔ lɛ.”​—Jessica.\nSane lɛ nɔŋŋ ji akɛ: Kpɔiaŋgbɔlemɔ baanyɛ aye abua wɔ waa wɔsɛɛ, ni bianɛ po ebaanyɛ ehã wɔmii ashɛ wɔhe. Oblayoo ko ni atsɛɔ lɛ Tonyako lɛ wie akɛ “Owieŋ akɛ, mishwa mihe waa akɛ miyakwɔ nakai gɔŋ lɛ loo miyajo foi. “Kɛ́ mikɛ nɔ ko ejieee minaa ni miyagbɔle mikpɔiaŋ lɛ mishwaaa mihe kɔkɔɔkɔ.”\nKɛ́ ashi lɔle ama shi ni adraiviii lɛ, be baashɛ ni ebaafite; nakai nɔŋŋ ebaanyɛ eba lɛ yɛ ogbɔmɔtso lɛ gbɛfaŋ kɛ́ ogbɔleee okpɔiaŋ\nNibii babaoo yɛ ni baanyɛ atsĩ mɔ naa:\nNɔ ko bɛ ni baawo bo hewalɛ. “Kɛ́ mɛi darako lɛ, amɛsusuɔ akɛ nɔ ko nyɛŋ afee amɛ. Ewa akɛ obaasusu akɛ hela baamɔ bo. Osusuɔ akɛ onukpai pɛ hela mɔɔ.”​—Sophia.\nObɛ dekã. “Akɛni mibɛ dekã hewɔ lɛ, mitoɔ be kɛhã niyenii kpakpa kɛ be ni mikɛbaawɔ, shi ewaa kɛhãa mi akɛ mato be ni mikɛbaagbɔle mikpɔiaŋ.”​—Clarissa.\nOnyɛɛɛ oya hei ni agbɔleɔ kpɔiaŋ yɛ. “Kɛ́ ootao oná gbɔmɔtsoŋ hewalɛ lɛ, esa akɛ opee shika pii yɛ hei ni agbɔleɔ kpɔiaŋ yɛ!”​—Gina.\nKɛhã he susumɔ:\nMɛni ji nɔ titri ni hãaa onyɛ ogbɔle okpɔiaŋ? Ebaabi ni omia ohiɛ dani obaanyɛ oye nakai gbɛtsĩi nii lɛ nɔ, shi kɛ́ onyɛ oye nɔ lɛ, obaaná he sɛɛ babaoo.\nNaa nibii fioo komɛi ni baawa bo:\nEji bo diɛŋtsɛ osɔ̃ akɛ obaafee nibii ni baahã oná hewalɛ.​—Galatiabii 6:5.\nOkɛ nibii akajie onaa. (Jajelɔ 11:4) Akɛ nɔkwɛmɔnɔ lɛ, ehe ehiaaa ni oya hei ni agbɔleɔ kpɔiaŋ yɛ dani obɔi okpɔiaŋ gbɔlemɔ. Taomɔ nɔ ko ni onyaa efeemɔ he ni okɛgbɔle okpɔiaŋ.\nBi ŋaawoo kɛjɛ mɛi krokomɛi adɛŋ koni ona nibii ni obaanyɛ ofee kɛgbɔle okpɔiaŋ.​—Abɛi 20:18.\nToo gbɛjianɔ. Ŋmalamɔ he ni otee hiɛ yɛ ogbɛjianɔtoo lɛ mli kɛshɛ lɛ he saji oshwie shi koni no awo bo hewalɛ.​—Abɛi 21:5.\nOkɛ mɔ ko afee ekome kɛgbɔle okpɔiaŋ. Enɛ baawo bo hewalɛ ni oye gbɛjianɔ ni oto kɛhã kpɔiaŋgbɔlemɔ lɛ nɔ.​—Jajelɔ 4:9, 10.\nHã ehi ojwɛŋmɔ mli akɛ nibii komɛi baawo onajiaŋ bei komɛi, shi kaahã onijiaŋ je wui.​—Abɛi 24:10.\nBiblia lɛ kɛɔ hii kɛ yei fɛɛ ni ‘amɛŋmɛ pɛpɛɛpɛ yɛ amɛnifeemɔi amli.’ (1 Timoteo 3:2, 11) No hewɔ lɛ, ŋmɛɛ pɛpɛɛpɛ yɛ kpɔiaŋgbɔlemɔ he. Bei pii lɛ, kɛ́ mɛi gbɔle amɛkpɔiaŋ fe nine lɛ eyeɔ amɛ awui. Oblayoo ko ni atsɛɔ lɛ Julia lɛ wie akɛ: “Kɛ́ nuu ko kɛ ejwɛŋmɔ ma bɔ ni ebaasumɔ ni egbɔmɔtso afee lɛ nɔ, fe ejwɛŋmɔ nɔ lɛ, mináaa ehe miishɛɛ.”\nAgbɛnɛ hu, kwɛmɔ jogbaŋŋ yɛ saji ni mɛi fɔɔ wiemɔ lɛ ahe, eko ji, “kɛ́ onu he akɛ onyɛɛɛ dɔŋŋ lɛ, miamɔ ohiɛ ni ofee babaoo kɛfata he.” Wiemɔ ni tamɔ nɛkɛ lɛ baanyɛ aye bo awui ni ebaahã ohiɛ aje “nibii ni he hiaa waa” yɛ shihilɛ mli lɛ nɔ.​—Filipibii 1:10.\nKɛfata he lɛ, wiemɔ tamɔ nɛkɛ ni akɛwoɔ mɔ hewalɛ koni egbɔle ekpɔiaŋ lɛ baanyɛ aje onijiaŋ wui moŋ. Oblayoo ko ni atsɛɔ lɛ Vera lɛ wie akɛ: “Oblayei babaoo kɛ mɛi ni amɛmiitao amɛtsɔmɔ tamɔ amɛ lɛ ahe mfonirii toɔ, ni amɛkwɛɔ kɛ́ amɛnijiaŋ je wui. Shi no moŋ hãa amɛkɛ amɛhe toɔ nɛkɛ mɛi nɛɛ ahe, ni amɛnijiaŋ jeɔ wui kwraa moŋ. Nilee yɛ mli akɛ obaabɔ mɔdɛŋ ni oná gbɔmɔtsoŋ hewalɛ kpakpa fe ni okɛ ojwɛŋmɔ baama bɔ ni obaasumɔ ni ana bo yɛ kponɔgbɛ lɛ nɔ.”\n“Misumɔɔ foijee ejaakɛ ehãaa mahao pii. Foijee hãa mitsui tswaa jogbaŋŋ ni ejieɔ fɔ hu yɛ mimli. Kɛ́ mijo foi lɛ, minuɔ he yɛ migbɔmɔtso lɛ mli akɛ miná hewalɛ waa ni mimii shɛɔ mihe.”​—Yasmine.\n“Kpɔiaŋgbɔlemɔ ni misumɔɔ waa ji baskɛtbɔltswaa. Kɛ́ miitswa lɛ, eŋɔɔ minaa aahu akɛ, mihiɛ jeɔ nɔ akɛ miigbɔle mikpɔiaŋ. Dani mɔ ko he baasa yɛ kpɔiaŋgbɔlemɔ ko mli loo ebaaná he miishɛɛ lɛ ebaahe be, shi kɛ́ emia ehiɛ lɛ, ebaaná he sɛɛ.”​—Joel.\n“Shisharamɔ yeɔ ebuaa mi waa! Anɔkwa, manyɛ makɛɛ akɛ bɔ ni eyeɔ ebuaa mi yɛ gbɔmɔtsoŋ lɛ nakai nɔŋŋ eyeɔ ebuaa mi yɛ jwɛŋmɔŋ. Tamɔ eji yɛ mɛi krokomɛi agbɛfaŋ lɛ, mi hu bei komɛi lɛ mihaoɔ, shi kɛ́ miyashara shi kɛkwɛ adebɔɔ nibii lɛ, minyɛɔ mijwɛŋɔ jogbaŋŋ ni minuɔ he hu akɛ miyɛ gbɔmɔtsoŋ hewalɛ​—enɛ ji nɔ ko ni mɛi pii efɔɔɔ feemɔ yɛ jeŋ ni dekã bɛ mli kwraa nɛɛ mli.”​—Lily.\n“Nibii babaoo ni hãa efeɔ tamɔ nɔ ni kpɔiaŋgbɔlemɔ wa lɛ jeee naagba kɛhã mi kɛji mijie mijwɛŋmɔ kɛje nɔ. Akɛ nɔkwɛmɔnɔ lɛ, kɛ́ miitswa baskɛtbɔl lɛ mikɛ mijwɛŋmɔ maa nɔ, shi jeee bɔ ni ebaatɔ mi ehã lɛ nɔ. Baskɛtbɔltswaa hãa minyɛɔ mikɛ mɛi bɔɔ naanyo waa.”​—Miles.\nKɛmaje Mɔ Ko Kɛmaje Mɔ Ko Mɛni Baawo Mi Hewalɛ Ni Magbɔle Mikpɔiaŋ?